CELEX: 31985D0237
Language: el
Date: 1985-04-12 00:00:00
Title: 85/237/ΕΟΚ: Απόφαση της Επιτροπής της 12ης Απριλίου 1985 για τέταρτη τροποποίηση της αποφάσεως 84/10/ΕΟΚ σχετικά με ορισμένα μέτρα προστασίας κατά της κλασικής πανώλης των χοίρων όσον αφορά τα νωπά χοίρεια κρέατα

Avis juridique important

|

31985D0237

85/237/ΕΟΚ: Απόφαση της Επιτροπής της 12ης Απριλίου 1985 για τέταρτη τροποποίηση της αποφάσεως 84/10/ΕΟΚ σχετικά με ορισμένα μέτρα προστασίας κατά της κλασικής πανώλης των χοίρων όσον αφορά τα νωπά χοίρεια κρέατα  

Επίσημη Εφημερίδα αριθ. L 108 της 20/04/1985 σ. 0025 - 0026 Ισπανική ειδική έκδοση: Κεφάλαιο 03 τόμος 34 σ. 0146  Πορτογαλική ειδική έκδοση : Κεφάλαιο 03 τόμος 34 σ. 0146 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 12ης Απριλίου 1985  για τέταρτη τροποποίηση της αποφάσεως 84/10/ΕΟΚ σχετικά με ορισμένα μέτρα προστασίας κατά της κλασικής πανώλης των χοίρων όσον αφορά τα νωπά χοίρεια κρέατα  (85/237/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (1), όπως τροποποιήθηκε τελευταία από την οδηγία 84/643/ΕΟΚ (2), και ιδίως το άρθρο 8,  Εκτιμώντας:  ότι, μετά από την επιζωοτία κλασικής πανώλης των χοίρων που εκδηλώθηκε διαδοχικά σε ορισμένα τμήματα του εδάφους της Κοινότητας, το Συμβούλιο ενέκρινε, στις 10 Ιανουαρίου 1984, την απόφαση 84/10/ΕΟΚ σχετικά με ορισμένα μέτρα προστασίας κατά της κλασικής πανώλης των χοίρων όσον αφορά τα νωπά χοίρεια κρέατα (3)·  ότι έκτοτε η εξέλιξη της ασθένειας κατέστησε αναγκαίες πολλές τροποποιήσεις της εδαφικής ισχύος των μέτρων που εφαρμόζονται στις ενδοκοινοτικές συναλλαγές νωπών κρεάτων·  ότι φαίνειται, εξάλλου, απαραίτητο να προσαρμοστεί η εδαφική ισχύς των μέτρων για να ληφθεί υπόψη η εξέλιξη της ασθένειας στη Γερμανία·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 84/10/ΕΟΚ τροποποιείται ως εξής:  1. Η ένδειξη που προβλέπεται στο άρθρο 2 αντικαθίσταται από την ακόλουθη ένδειξη:  «Κρέατα που πληρούν τους όρους της απόφασης 84/10/ΕΟΚ σχετικά με την κλασική πανώλη των χοίρων, όπως τροποποιήθηκε τελευταία από την απόφαση 85/237/ΕΟΚ της Επιτροπής (4).  (4) ΕΕ αριθ. L 108 της 20. 4. 1985, σ. 25.»  2. Το παράρτημα αντικαθίσταται από το παράρτημα της παρούσας απόφασης.  Άρθρο 2  Τα κράτη μέλη τροποποιούν τα μέτρα που εφαρμόζουν στις συναλλαγές, ώστε να συμφωνούν με την παρούσα απόφαση. Ενημερώνουν αμέσως την Επιτροπή.  Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 12 Απριλίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 302 της 31. 12. 1972, σ. 24.  (2) ΕΕ αριθ. L 339 της 27. 12. 1984, σ. 27.  (4) ΕΕ αριθ. L 11 της 14. 1. 1984, σ. 33.   ΠΑΡΑΡΤΗΜΑ  1.2 // ΟΜΟΣΠΟΝΔΙΑΚΗ ΔΗΜΟΚΡΑΤΙΑ  ΤΗΣ ΓΕΡΜΑΝΙΑΣ  // - Το τμήμα του εδάφους της περιοχής του Muenster, που αποτελείται από τα Kreis του Stadt Muenster, Coesfeld, Steinfurt και Warendorf  //   // - Το τμήμα του εδάφους της περιοχής του Weser-Ems που αποτελείται από τα Kreis του Cloppenburg και του Vechta  //   // - Το τμήμα του εδάφους της περιοχής του Detmold, που αποτελείται από τα Kreis του Herdfod, Minden-Luebbecke και του Paderborn  //   // - Το Kreis του Soltau-Fallingbostel  //   // - Το Kreis του Nienburg  //  // - Το Kreis του Diepholz  //   // - Το Kreis του Schaumbourg  //   // - Το Kreis του Donau-Ries  //   // - Στο υπόλοιπο του εδάφους, μια ζώνη ακτίνας 2 χιλιομέτρων γύρω από κάθε εστία κλασικής πανώλης των χοίρων.  // ΒΑΣΙΛΕΙΟ ΤΩΝ ΚΑΤΩ ΧΩΡΩΝ  // Μια ζώνη ακτίνας 2 χιλιομέτρων γύρω από κάθε εστία κλασικής πανώλης των χοίρων.